gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4538, del 07-07-2003 (2003/7999)

Modificació de la composició del tribunal qualificador de la convocatòria per a la provisió de cinc places d'agent de la Policia Local.
---------------------------------------------------------------------------------------------------------------------------------------

### Dades del document

Número de DOGV
:   4538

Data del DOGV
:   07-07-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/7999


Organisme emissor
:   Ajuntament de Puig

Tipus de document
:   Anunci

Modificació de la composició del tribunal qualificador de la convocatòria per a la provisió de cinc places d'agent de la Policia Local. [2003/X7999]
  
Havent canviat la composició dels membres de l'Ajuntament després de les eleccions del passat dia vint-i-cinc de maig, i en relació a l'expedient incoat per a la provisió de cinc places de policia local pertanyents a la plantilla de funcionaris, quatre d'elles per oposició lliure i una per torn de mobilitat, pel present resolc:
  
1. Modificar la composició del tribunal qualificador de les citades proves en els casos següents:
  
President:
  
- Titular: Joan Francesc Garcia i Fèlix.
  
- Suplent: José Bens Agustí.
  
Regidors dels grups polítics
  
PP:
  
- Titular: Mª. Alfonsa Vázquez Sosa
  
- Suplent: Carmen Pesudo Arenós.
  
UV:
  
- Titular: Lourdes Caballer Chulvi
  
- Suplent: Enrique Navarro Blanco.
  
Bloc:
  
- Titular: Vicent Porta Carreres
  
- Suplent: Mª. Dolors Canales Pineda.
  
Deixar sense efecte els nomenats per als grups PSOE i Mixt.
  
Contra esta modificació de la composició del tribunal anteriorment transcrita podrà interposar-se escrit de recusació per termini de deu dies.
  
2. Es convoca als aspirants i als membres del tribunal, a continuar les proves de l'oposició el dia vint-i-u de juliol de l'any en curs a les 9.00 hores en la Casa Consistorial.
  
Els aspirants hauran d'anar proveïts del DNI per a acreditar la seua personalitat.
Diari Oficial de la Generalitat Valenciana


Sumari del DOGV 4594, del 24-09-2003 (2003/10806)

Informació pública de la transformació de la cooperativa en societat mercantil amb la denominació de Gramuca, SL.
-----------------------------------------------------------------------------------------------------------------

### Dades del document

Número de DOGV
:   4594

Data del DOGV
:   24-09-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10497


Organisme emissor
:   Gramuca, COOP V.

Tipus de document
:   Anunci

Informació pública de la transformació de la cooperativa en societat mercantil amb la denominació de Gramuca, SL. [2003/F10057]
  
La Cooperativa Gramuca, S. Coop. Valenciana Limitada d'Elx, en l'Assemblea General extraordinària del passat dia 1 de juliol de 2003, va acordar per majoria legal i estatutària transformar-se en societat mercantil amb la denominació de Gramuca, SL, i respectar el mateix domicili social i l'objecte de l'empresa.
  
Elx, 8 de setembre de 2003.- El president: Jesús Montes Iruela.
Diari Oficial de la Generalitat Valenciana


Sumari del DOGV 4479, del 11-04-2003 (2003/4268)

Extracte de les bases de les proves selectives per a cobrir una plaça de personal laboral, administratiu, mitjançant promoció interna.
--------------------------------------------------------------------------------------------------------------------------------------

### Dades del document

Número de DOGV
:   4479

Data del DOGV
:   11-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4268


Data del document
:   01-04-2003

Organisme emissor
:   Institut Alacantí de Cultura Juan Gil-Albert

Tipus de document
:   Convocatòria

Descriptors 

:   * Alacant
    * professió administrativa
    * concurs administratiu

Extracte de les bases de les proves selectives per a cobrir una plaça de personal laboral, administratiu, mitjançant promoció interna. [2003/X4268]
  
En el Butlletí Oficial de la Província d'Alacant número 73, de data 29 de març de 2003, es publiquen les bases íntegres de les proves selectives, convocades per Resolució del president de l'Institut Alacantí de Cultura Juan Gil-Albert, per a cobrir la plaça que s'indica, vacant en la plantilla de l'Institut Alacantí de Cultura Juan Gil-Albert, i inclosa en l'oferta d'ocupació pública per a l'any 2003.
  
Per personal laboral:
  
1 plaça d'administratiu, convocada per Resolució núm. 41, de data 24 de març de 2003, per a cobrir pel procediment de concurs'oposició mitjançant promoció interna.
  
Aquesta plaça està enquadrada en el grup C, segons classificació per grups categorials establerta en el IV Conveni sobre regulació de les condicions de treball dels empleats públics de la Diputació Provincial d'Alacant, al qual l'Institut Alacantí de Cultura Juan Gil-Albert està adherit.
  
Les resolucions que aproven les llistes d'aspirants admesos i exclosos es publicaran en el Butlletí Oficial de la Província d'Alacant. A l'esmentat BOP es publicaran, així mateix, les dates, les hores i els llocs de celebració del primer exercici de cada una d'aquestes convocatòries.
  
El termini de presentació d'instàncies serà de vint dies naturals, a comptar del següent a la publicació de l'anunci'extracte al Boletín Oficial del Estado.
  
Cosa que fem pública en aquest DOGV, perquè en prengueu coneixement i per als interessats.
Diari Oficial de la Generalitat Valenciana


Sumari del DOGV 4588, del 16-09-2003 (2003/10194)

Informació pública de la sol·licitud d'autorització ambiental integrada d'una fàbrica de frites, esmalts i pigments ceràmics a Vilafamés (Castelló).
----------------------------------------------------------------------------------------------------------------------------------------------------

### Dades del document

Número de DOGV
:   4588

Data del DOGV
:   16-09-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/10164


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud d'autorització ambiental integrada d'una fàbrica de frites, esmalts i pigments ceràmics a Vilafamés (Castelló). [2003/X10032]
  
De conformitat amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i l'article 22 del Decret 162/1990, de 15 d'octubre del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, se sotmet a informació pública l'expedient número 24/02 IPPC, seguit a instància de Colorobbia España, SA, amb CIF A-46557039 i domicili a la crta. comarcal 814 € km 16,3 de Vilafamés (Castelló), que té per objecte l'atorgament de l'autorització ambiental integrada i la declaració d'impacte ambiental d'una fàbrica de frites, esmalts i pigments ceràmics.
  
- Peticionari: Colorobbia España, SA.
  
- Emplaçament: ctra. comarcal 814 € km 16,3 de Vilafamés (Castelló).
  
- Projecte: ampliació de l'activitat de fabricació de frites, esmalts i pigments ceràmics, que consta fonamentalment de 25 forns continus de fusió de frites i un forn d'assaigs.
  
- Capacitat de producció: 100.000 t de frites ceràmiques, 14.400 t d'esmalts, 2.025 t de pigments ceràmics i una autogeneració d'energia elèctrica de 5.660 MWh.
  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i els particulars interessats puguen presentar les al·legacions que estimen convenients.
  
Durant aquest termini els interessats podran examinar els projectes presentats en el Servei de Programació i Comunicació Ambiental de la Conselleria de Territori i Habitatge, carrer de Francesc. Cubells, 7, de València i a l'Ajuntament de Vilafamés (Castelló), on estaran exposats en hores d'atenció al públic.
  
València, 1 de setembre de 2003.- El director general de Qualitat Ambiental: Jorge Lamparero Lázaro.
Diari Oficial de la Generalitat Valenciana


Sumari del DOGV 4630, del 14-11-2003 (2003/11290)

Informació pública de la sol·licitud de duplicat de títol acadèmic de FP1 de Guillermo Jesús Morgado López.
-----------------------------------------------------------------------------------------------------------

### Dades del document

Número de DOGV
:   4630

Data del DOGV
:   14-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11178


Organisme emissor
:   Conselleria de Cultura, Educació i Esport

Tipus de document
:   Anunci

Informació pública de la sol·licitud de duplicat de títol acadèmic de FP1 de Guillermo Jesús Morgado López. [2003/F11775]
  
Guillermo Jesús Morgado López ha sol·licitat, per pèrdua de l'original, l'expedició de duplicat del títol de FP1, branca d'Electricitat i Electrònica, especialitat d'Electricitat, les dades del qual s'indiquen a continuació.
  
Titular del document: Guillermo Jesús Morgado López, nascut el 15 de juny de 1979 a València, província de València, amb DNI número 21800834.
  
Titpus de document: FP1, branca d'Electricitat i Electrònica, especialitat d'Electricitat, expedit pel Ministeri d'Educació, Cultura i Esport el dia 16 de desembre de 1999, i registrat en el llibre 12/99, foli 61, número 308394913157.
  
Centre docent que lliurà l'original: IES El Cabanyal de València, província de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació, Cultura i Esports, perqué els possibles interessats pugen presentar les reclamacions oportunes, davant la directora territorial de Cultura, Educació i Esport de València, carrer de Gregorio Gea, 14, en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 4604, del 08-10-2003 (2003/10515)

ORDE de 24 de setembre de 2003, del Ministeri de l'Interior, per la qual s'aproven les relacions definitives d'aspirants admesos i exclosos a les proves selectives, per a l'ingrés en el cos nacional de metges forenses.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4604

Data del DOGV
:   08-10-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/10683


Organisme emissor
:   Ministeri de L'Interior

Tipus de document
:   Ordre

ORDE de 24 de setembre de 2003, del Ministeri de l'Interior, per la qual s'aproven les relacions definitives d'aspirants admesos i exclosos a les proves selectives, per a l'ingrés en el cos nacional de metges forenses. [2003/X10764]
  
Vistes i resoltes les al·legacions formulades a la relació provisional d'aspirants admesos i exclosos a les proves selectives per a l'ingrés en el Cos Nacional de Metges Forenses, convocades per Resolució de 27 de maig de 2003 (BOE de 5 de juny), de conformitat amb la base 4 de la Resolució de Convocatòria, este Ministeri ha disposat:
  
Primer. Aprovar les relacions definitives d'aspirants admesos i exclosos a les proves selectives per a l'ingrés en el Cos Nacional de Metges Forenses
  
Segon. Publicar en l'annex de la present Orde la relació definitiva d'aspirants exclosos, amb indicació de la causa d'exclusió.
  
Tercer. Les llistes certificades completes quedaran exposades al públic al Servici d'Informació d'este Ministeri, c/ Manzana número 2 (28840 Madrid), pàgina web del Ministeri de Justícia (www.mju.es «Ofertas de Empleo Público»), òrgan competent de les comunitats autònomes on es convoquen places, gerències territorials del Ministeri de Justícia, tribunals superiors de Justícia, audiències provincials i Centre d'Informació Administrativa del Ministeri per a les Administracions Públiques, carrer María de Molina, 50 (28026 Madrid), delegacions i subdelegacions del Govern.
  
Els aspirants hauran de comprovar no sols que no figuren en la relació d'exclosos, sinó, a més, que els seus noms consten correctament en la relació d'admesos.
  
Quart. Contra la present orde podran els interessats formular recurs potestatiu de reposició en el termini d'un mes o contenciós administratiu davant els jutjats centrals contenciosos administratius en el termini de dos mesos. El termini en estos dos casos es comptarà a partir del dia següent a la seua publicació en el Boletín Oficial del Estado.
Diari Oficial de la Generalitat Valenciana


Sumari del DOGV 4430, del 31-01-2003 (2003/650)

Informació pública del projecte d'urbanització de la unitat d'execució única del sector 1 residencial del sòl urbanitzable de la Pobla de Farnals.
--------------------------------------------------------------------------------------------------------------------------------------------------

### Dades del document

Número de DOGV
:   4430

Data del DOGV
:   31-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/650


Organisme emissor
:   Ajuntament de la Pobla de Farnals

Tipus de document
:   Anunci

Informació pública del projecte d'urbanització de la unitat d'execució única del sector 1 residencial del sòl urbanitzable de la Pobla de Farnals.[2003/F650]
  
L'Alcaldia de l'Ajuntament de la Pobla de Farnals ha acordat exposar al públic la documentació completa del projecte d'urbanització presentat per l'Agrupació d'Interés Urbanístic SU-1, constituïda per a l'àmbit de la unitat d'execució única del sector 1 residencial del sòl urbanitzable de la Pobla de Farnals, amb la seua proposta de programa d'actuació integrada. La unitat d'execució objecte del projecte esmentat té una superfície de 31.259,19 metres quadrats i els límits següents: nord, terme municipal de Rafelbunyol; sud, carrers de la Immaculada i de Cervantes; est, avinguda del Doctor Ortiz Sebastián; i oest, terme municipal de Rafelbunyol.
  
Durant el termini de 20 dies hàbils següents a la publicació del present anunci en el Diari Oficial de la Generalitat Valenciana els interessats poden consultar, a les dependències administratives de l'Ajuntament de la Pobla de Farnals, situades a la plaça de Sant Vicent, número 1, d'esta ciutat, l'exemplar del projecte d'urbanització esmentat, i presentar, davant del mateix ajuntament, en relació amb el seu contingut, les al·legacions que consideren convenients.
Diari Oficial de la Generalitat Valenciana


Sumari del DOGV 4635, del 21-11-2003 (2003/11541)

Procés d'execució número 11/2003. Cèdula de notificació.
--------------------------------------------------------

### Dades del document

Número de DOGV
:   4635

Data del DOGV
:   21-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/11540


Organisme emissor
:   Jutjat de Primera Instància Número 19 de València

Tipus de document
:   Anunci

Procés d'execució número 11/2003. Cèdula de notificació. [2003/Q11980]
  
José Juan Tomás Porter, secretari del Jutjat de Primera Instància número 19 de València, faig saber:
  
Que en el procés d'execució que se seguix en este jutjat amb el número 11/2003, a instància de Rafael Crespo Azorín Romeu i Ángeles Moreno Navarro contra Lucien Joseph Engelmajer, sobre reclamació de quantitat, s'ha acordat traure a pública subhasta, per un termini de 20 dies, els béns que, amb el seu preu de taxació, s'enumeren a continuació.
  
Béns que es trauen a subhasta i la seua valoració:
  
Meitat indivisa d'un habitatge situat al carrer de Ciscar, 30, 14a, de València. Finca registral número 17.493, del Registre de la Propietat de València número 12. Valoració del bé: 67.403,24 euros.
  
La subhasta tindrà lloc a la sala de subhastes, Ciutat de la Justícia, el dia 15 de gener de 2004, a les 10.00 hores.
  
Condicions de la subhasta:
  
1. Els licitadors hauran de complir els requisits següents:
  
1r Identificar-se de forma suficient.
  
2n Declarar que coneixen les condicions generals i particulars de la subhasta.
  
3r Presentar un resguard que mostre que han dipositat al compte de dipòsits i consignació d'este jutjat, al Banco Bilbao-Vizcaya (BBVA) número 0030/3072/4551/05/0011/03, o que han prestat un aval bancari pel 30% del valor de taxació dels béns. Quan el licitador realitze el dipòsit amb les quantitats rebudes en tot o en part d'altri, es farà constar així al resguard, als efectes del que disposa l'apartat 2 de l'article 652 de la Llei 1/2000, d'Enjudiciament Civil.
  
2. Únicament l'executant podrà fer postura reservant-se la facultat de cedir la rematada a altri.
  
3. Des de l'anunci de la subhasta fins a la realització d'esta podran fer-se postures per escrit en sobre tancat i amb les condicions expressades anteriorment.
  
4. Quan la millor postura siga igual o superior al 70% de l'avaluació, s'aprovarà la remata a favor del millor postor. Si fóra inferior, caldrà ajustar-se a l'article 670 de la Llei 1/2000, d'Enjudiciament Civil.
  
5. Si per força major, causa aliena al jutjat o per error s'assenyala un diumenge o dia festiu, i no es poguera fer la subhasta en el dia i hora assenyalats, s'entendrà que es farà al següent dia hàbil, a la mateixa hora, trets els dissabtes.
Diari Oficial de la Generalitat Valenciana


Sumari del DOGV 4630, del 14-11-2003 (2003/11232)

Rotlle d'apel·lació número 540/2003. cèdula de notificació.
-----------------------------------------------------------

### Dades del document

Número de DOGV
:   4630

Data del DOGV
:   14-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/11906


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 540/2003. cèdula de notificació. [2003/F11901]
  
La Secció Sisena de l'Audiència Provincial de València ha dictat, en el rotlle d'apel·lació número 540/2003, la sentència que té l'encapçalament i la part dispositiva següents:
  
Sentència número 618
  
President: Purificación Martorell Zulueta.
  
Magistrats: María Mestre Ramos i José Fandos Calvo.
  
València, 20 de setembre de 2003
  
La Secció Sisena de l'Audiència Provincial de València, integrada pels magistrats anotats al marge, i sent-ne ponent Purificación Martorell Zulueta, ha vist el present recurs d'apel·lació, contra la sentència de 6 de març de 2003, que prové de les actuacions del juí verbal número 904/2003, tramitat pel Jutjat de Primera Instància número 14 de València, sobre reclamació de quantitat.
  
Ha sigut part en el recurs, com a apel·lant, el demandat Gamal Belani Felah, amb la direcció lletrada de Vicente Ballester Herrera, i com a part apel·lada el demandant Daniel López Núñez.
  
Decisió
  
En atenció del que s'ha exposat, la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol, decidix:
  
Primer. Desestimar el recurs d'apel·lació formulat per la representació de Gamal Velan Felah contra la sentència de 6 de març de 2003, que es confirma.
  
Segon. Imposar a la part recurrent les costes processals derivades de l'apel·lació.
  
No es pot interposar recurs de cassació.
  
Esta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Daniel López Núñez.
Diari Oficial de la Generalitat Valenciana


Sumari del DOGV 4472, del 02-04-2003 (2003/3438)

Informació pública de l'estudi de detall de l'illa 370.
-------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3438


Organisme emissor
:   Ajuntament de Vila-real

Tipus de document
:   Anunci

Informació pública de l'estudi de detall de l'illa 370. [2003/3438]
  
Aquesta Alcaldia-Presidència, mitjançant Resolució de data 12 de març de 2003, resolgué sotmetre a informació pública, durant el termini de vint dies hàbils, mitjançant la seua publicació en el Diari Oficial de la Generalitat Valenciana i en un diari d'informació general editat en la Comunitat Valenciana, remetent avís a les persones interessades afectades, l'estudi de detall per a la remodelació de l'illa 370, promogut per la mercantil Medi la Plana, SL, de conformitat amb el que es disposa en l'article 46.3 i 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant aquest termini, comptador des del dia següent al de la seua publicació en el Diari Oficial de la Generalitat Valenciana, es podrà consultar l'expedient en la Secretaria d'aquest ajuntament (secció Urbanisme), i presentar les reclamacions que es creguen convenients.
Diari Oficial de la Generalitat Valenciana


Sumari del DOGV 4632, del 18-11-2003 (2003/12996)

RESOLUCIÓ de 10 de novembre, de la Direcció General de Personal Docent de la Conselleria de Cultura. Educació i Esport, per la qual se cita els interessats en el procediment administratiu de referència a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4632

Data del DOGV
:   18-11-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/12416


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 10 de novembre, de la Direcció General de Personal Docent de la Conselleria de Cultura. Educació i Esport, per la qual se cita els interessats en el procediment administratiu de referència a comparéixer en la via jurisdiccional. [2003/X12206]
  
El Tribunal Superior de Justícia de la Comunitat Valenciana ha reclamat d'esta unitat administrativa l'expedient referit al procediment que es descriu:
  
Recurrent: Eliseo Molla García i altres
  
Interessats: els participants en el procediment selectiu, torn places afectades per l'article 15 de la Llei de Mesures per a l'ingrés en el cos de professors tècnics de Formació Professional, convocat per Orde de 22 de maig de 2001 de la Conselleria de Cultura i Educació (DOGV número 4337, de 16 de juliol de 2001).
  
Descripció: recurs contenciós administratiu interposat contra la resolució de 2 de juny de 2003 del director general de Personal, desestimatòria dels recursos de reposició interposats contra la resolució de 27 d'agost de 2002, de la direcció general de Personal de la Conselleria de Cultura i Educació, per la qual s'aprova l'expedient del procés selectiu, torn places afectades per l'article 15 de la Llei de mesures, per a ingrés en el cos de professors tècnics de Formació Professional, convocat per Orde de 22 de maig de 2001, de la Conselleria de Cultura i Educació.
  
Referència del tribunal: recurs contenciós administratiu número 2/913/2003.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda trametre al Tribunal l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.